**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**170/2024. (V.30.) Kt. számú**

**határozata**

(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság 13/2024. (V.30.) számú alapítói döntése)

**A Tiva-Szolg. Nonprofit Kft. közszolgáltatási szerződés alapján végzett 2023. évi tevékenységéről szóló beszámolóról**

Tiszavasvári Város Önkormányzata Képviselő-testülete „**A Tiva-Szolg. Nonprofit Kft. közszolgáltatási szerződés alapján végzett 2023. évi tevékenységéről szóló beszámolóról”** szóló előterjesztést megtárgyalta és az alábbi határozatot hozza:

1. Elfogadja Tiszavasvári Város Önkormányzata és a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** között önkormányzati közfeladatok ellátására kötött **közszolgáltatási szerződésben** foglalt **2023. évi tevékenységéről szóló** **szakmai és pénzügyi beszámolót,** a határozat 1. mellékletében szereplő tartalommal.

2. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

1. melléklet a 170/2024. (V.30.) Kt. számú határozathoz

**BESZÁMOLÓ**

**A Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** Tiszavasvári Város Önkormányzata 100 %-os tulajdonában áll.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglaltak alapján **az önkormányzat az** **alábbi önkormányzati közfeladatok** **ellátására a Tiva-Szolg Nonprofit Kft-t jelölte ki:**

**1. Közfoglalkoztatással összefüggő feladatellátás**;

**2. Zöldterület fenntartás a város területén az önkormányzat tulajdonában lévő területeken és közterületeken;**

**3. Városüzemeltetési feladatok, ezen belül köztisztasági feladatok;**

**4. Közutak, hidak karbantartása;**

**5. Iskola-egészségügyi tevékenység;**

**6. Védőnői ellátás**

**7. Étkeztetés**

**8. Városi Piac üzemeltetése**

**9. Ifjúsági tábor üzemeltetése**

**10. Önkormányzati fenntartású költségvetési szervek karbantartási feladatainak ellátása a költségvetési szervek által benyújtott éves karbantartási terv és a költségvetési szervekkel kötött együttműködési megállapodásban foglaltak szerinti igénybejelentések figyelembe vételével**

**11. Sportlétesítmények üzemeltetése**

**12. Központi Orvosi Rendelő üzemeltetése**

**Cégünk külön megállapodás, illetve szerződés alapján végzi:**

**- 2020.09.01-től a Tiszalöki temető üzemeltetését,**

**- 2022.07.01-től a Tiszalöki Bástya Fogyatékosok Református Nappali háza részére bentlakásos étkeztetési feladatokat,**

**- 2023.04.01-től Fizioterápia működtetését,**

**- 2023.07.01-től a Kornisné Liptay Elza Szociális és gyermekjóléti Központ bentlakásos étkeztetését, valamint szociális étkeztetést biztosít.**

A szerződésben foglaltak szerint Társaságunk a tárgyévet követő év május 30-ig köteles beszámolni fenti feladatellátásokról, az éves teljesítésről, a feladatellátás bevételeiről, kiadásairól.

A feladatellátásra az Önkormányzat által nyújtott működési támogatás 2023. évben 136.000.000.- Ft volt.

**1. Közfoglalkoztatással összefüggő feladatellátás:**

A közfoglalkoztatás összefüggő feladatellátás **kiterjed az egyébként az önkormányzat által a helyi közfoglalkoztatási kötelezettség keretében** biztosítandó **valamennyi közfoglalkoztatási programra és közfoglalkoztatásra épülő mintaprogramra, hosszú távú közmunkaprogramra. Valamennyi programelem az éves közmunkaprogramokban foglalt tartalom szerint valósul meg.**

A Tiva-Szolg Nonprofit Kft. a közfoglalkoztatottak által gondoskodik **a közfoglalkoztatási munkatervben, közfoglalkoztatási munkaerő igény kérelmekben szereplő feladatok ellátásának teljesítéséről**. A közfoglalkoztatottak által ellátandó munkafeladatok többek között: a városi parkok folyamatos gondozása, a közterületek folyamatos tisztántartása, takarítása, csatornatisztítás, belvízvédelmi munkálatokban közreműködés, kommunális feladatok ellátása, mezőgazdasági munkavégzés.

Az előző évekhez hasonlóan, 2023. évben is elindult a közfoglalkoztatási lehetőséget nyújtó Járási Start mintaprogram, mely az alábbi programelemeket tartalmazza:

1. Szociális jellegű program

2. Helyi sajátosságokra épülő közfoglalkoztatás

3. Mezőgazdaság

A hosszabb időtartamú közfoglalkoztatás keretében

Intézményi foglalkoztatás, valamint köztisztasági feladatok elvégzése céljából történő foglalkoztatás valósult meg.

Az elnyert pályázatok alapján az alábbiak kerültek megvalósításra a programokban:

**SZOCIÁLIS JELLEGŰ PROGRAM**

Az illegális hulladéklerakók folyamatosan problémát jelentenek Tiszavasvári város számára, melyek felszámolásában a kapott támogatás nagyon sokat segített. A program során megtisztított terület több ezer m2, az összegyűjtendő hulladék mennyisége 130 m3 volt, számos illegális hulladéklerakó helyet számoltunk fel.

Parlagfű mentesítést 13.000 m2 területen végeztünk.

**A képen kültéri, fű, ház, talaj látható

Automatikusan generált leírás**A település belvízelvezető rendszerének folyamatos karbantartása, az ároktakarítás kiemelten fontos önkormányzati feladat. Belvízelvezető árkok takarítását végeztük. (kaszálás, takarítás)

Az árkok menti terület kaszálása, fűnyírása, a levágott nyesedék elszállítása szintén nagyon fontos állandó karbantartási feladat volt. A zöldhulladékot apritékoltuk, a Sopron úti telephelyen komposztként bedolgozásra került a földbe.

A képen fű, kültéri, égbolt, fa látható

Automatikusan generált leírásA települési közúthálózat rendbetételét, út javítást, illetve út padkák javítását végeztük a javításra váró útszakaszokon. Ezen feladatot kiegészítettük az utak melletti területek takarításával, bozótvágással, kaszálással, útra hajló ágak lenyesésével.

**A képen kültéri, halom, tél, hó látható

Automatikusan generált leírásHELYI SAJÁTOSSÁGOKRA ÉPÜLŐ KÖZFOGLALKOZTATÁS**

A program során járdalapot, és betonoszlopot, valamint beton vízelvezető, urna keszont és fedlapok gyártását végeztük. A Fecske-köz, Soproni úti telephely karbantartást (közmunka végzés telephelyén folyamatos karbantartás, gépek szerszámok napi szintű karbantartása). A Báthori utcai telephelyünkön munkagépek és szerszámok karbantartását, illetve elhasználódott csatornafedelek újítását, és készítést kukák gyártását végeztük

Betonelem értékesítéséből befolyt bevétel: 112.800.-Ft

**MEZŐGAZDASÁGI PROGRAMELEM**

A képen kültéri, ég, üvegház, növény látható

Automatikusan generált leírásA képen csirke látható

Automatikusan generált leírásA mezőgazdasági program két részből állt össze: növénytermesztés a Soproni úti önkormányzati földterületeken. A szabad-területi zöldségtermesztést, elsősorban konyhakerti növények termesztését (paradicsom 0,5 ha, paprika 0,8ha, káposzta 0,4 ha, uborka 0,25 ha, karalábé 0,3 ha, kukorica 2 ha, energianyár 2,2 ha) 6,5 ha területen végeztük a nyári időszakban. A meglévő 2 fóliasátorban zöldségtermesztést folytattunk. Tojótyúkokat tartottunk a Sopron úti telephelyen, 700 db-ot.

A képen kültéri, növény, ég, üvegház látható

Automatikusan generált leírás

A termények értékesítéséből 944.348.-Ft bevétel folyt be.

Tojás értékesítés árbevétele 6.191.122.-Ft.

Energianyár értékesítés: 322.500.-Ft.

Konyhai felhasználás: 4.453.215.-Ft.

A programokhoz biztosított önerő: 3.396.941.-Ft.

A képen kültéri, ég, Piacra termelt termés, mezőgazdaság látható

Automatikusan generált leírás

Valamennyi program esetében a Járási Hivatal Foglalkoztatási Osztálya felé a Záró Beszámolók elküldésre kerültek, a támogatási összegekkel elszámoltunk.

**2. Zöldterület fenntartás a város területén az önkormányzat tulajdonában lévő, közterületi ingatlanokon**

**A képen kültéri, fű, Tereprendezés, ég látható

Automatikusan generált leírásKözterületen, önkormányzati tulajdonú ingatlanokon**, parkfenntartási feladatok ellátása keretében a **parkokban, zöldterület felújítása, füvesítése, fák-, cserjék ültetése, cserjék metszése, sövénynyírás, szükséges öntözési munkálatok elvégzése, zöldhulladék elszállítása folyamatos feladat**. Önkormányzati tulajdonban lévő ingatlanokon, parkokban, **tereken téli üzemeltetési időszakban a hó eltakarítási munkálatok elvégzése, síkosság menetesítés**. A hóeltakarítási munkálatokhoz vállalkozó került bevonásra.

**Virágágyások** egy- és kétnyári virágok **ültetése tavasszal és ősszel valósul meg.**

**Csapadék elvezető csatornák, nyílt árkok, szivárgók, belvíz elvezetők** tisztítása, kaszálása, fű nyírása, parlagfű-mentesítés, zöldhulladék elszállítás szükség szerint elvégzésre kerül.

**A képen kültéri, növény, fű, fa látható

Automatikusan generált leírásA képen kültéri, növény, fa látható

Automatikusan generált leírásUtcai sorfa, fák fenntartása:** balesetveszély fák gallyazása, kivágása, pótlása. Rengeteg beteg, elöregedett fa van a városban, jelentős mennyiséget kell évente kivágnunk. Sok esetben vállalkozó bevonására kerül sor. A pótlásokról rendszeresen gondoskodunk.

**Játszóterek építése, fenntartása, átalakítása,** **karbantartása és időszakos ellenőrzése során sajnos azt tapasztaljuk, hogy nem rendeltetésszerűen használják az eszközöket. Számos a szándékos rongálás is.**

**Játszótéri berendezések karbantartása folyamatos**.

**Városi közparkok, közterek, lakótelepi zöldfelületekre kihelyezett szemétgyűjtő szelencék** ürítése, szemét összegyűjtése rendszeresen történik.

**Köztéri szobrok** lemosása, tisztántartása szükség szerint elvégzésre kerül.

**Városüzemeltetési feladatok, ezen belül köztisztasági feladatok:**

Városi takarítás, az önkormányzati tulajdonban lévő **utak, járdák, parkolók, buszmegállók tisztántartása.**

Közterületen, önkormányzati tulajdonú ingatlanon tartandó **ünnepi rendezvények előtti és utáni takarítás.**

Közterületen, önkormányzati tulajdonú ingatlanokon **illegális szemétlerakatok felszámolása**.

**Illemhely üzemeltetés.**

Nemzeti ünnepeken **zászlózás, kihelyezés, visszaszedés. Utcai és köztéri fénydekoráció, épületdekoráció, díszkivilágítás, köztéri díszek kihelyezésében, leszerelésében közreműködés.**

Figyelemfelkeltő, veszélyre felhívó táblák kihelyezése, cseréje, pótlása.

**Városi köztéri szemétgyűjtő szelencék** ürítése, szemét összegyűjtése.

**4. Közutak, hidak karbantartása:**

**A képen kültéri, fa, Útburkolat, út látható

Automatikusan generált leírás**Önkormányzati tulajdonban lévő **utak, járdák, parkolók, buszmegállók hó eltakarítási munkálatai elvégzése, téli síkosság-mentesítés.**

**Közúti jelzőtáblák kihelyezése, cseréje, pótlása.**

Önkormányzati **utak karbantartási munkálatainak elvégzése, padka karbantartása, padkázás**. Kátyúzási feladatokat látunk el, melyhez hideg azfaltot használunk.

**Földutak karbantartását gréderrel végezzük, zúzott követ használunk fel.**

**5. Közétkeztetéssel kapcsolatos feladatellátás különösen:**

Étkeztetés – intézményi gyermekétkeztetés biztosítása

Az étkeztetés 3 főzőkonyha és 9 tálalókonyha működtetésével látjuk el jelenleg.

A kapacitásunkat igyekszünk 100%-ban kihasználni, hogy a közétkeztetési feladatokon túlmenően bevételt generáljunk. Vállalkozási tevékenységet is ellátunk ennek érdekében.

**6. Egészségügyi feladatellátás körében ellátandó feladatok különösen:**

Egészségügyi alapellátások: A jogszabályban meghatározott kötelezően működtetett és önként vállalt egészségügyi szolgáltatási feladatokat szervezi és látja el:

Vérvételi hely

Védőnői szolgálat

Iskola egészségügy

Egészségügyi ellátás egyéb feladatai: egyéb egészségügyi ellátás

**7. Városi Piac és ifjúsági tábor üzemeltetése**

A Piacon reflektor kerül felszerelésre, valamint nyílászárókat cseréltünk.

Az Ifjúsági tábor májustól októberig üzemel. Minden évben igyekszünk újítani, szépíteni a tábort. Visszatérő és új vendégeink is vannak. A táborban új játszóteret helyeztünk üzembe.

**8. Önkormányzati fenntartású költségvetési szervek karbantartási feladatainak ellátása**

**A Tiva-Szolg Nonprofit Kft. az önkormányzat fenntartásában lévő költségvetési szervek által benyújtott éves karbantartási terv és az együttműködési megállapodásban foglaltak szerinti igénybejelentések figyelembe vételével biztosítja –** elsősorban saját állományában lévő karbantartókkal - **az intézmények által használt ingatlan és ingó vagyontárgyak karbantartása, állagának megóvása körébe tartozó feladatok ellátását, különösen:**

* **A képen kültéri, Kültéri játszóeszközök, játszótér, Közterület látható

  Automatikusan generált leírásaz intézmény által a feladatellátáshoz használt eszközök karbantartása;**
* **falak tisztasági festése, meszelése;**
* **nyílászárók festése;**
* **általános karbantartási munkák;**
* **kültéri játékok karbantartása, évenkénti festése;**
* **kerítés karbantartása (fakerítés, faburkolatok festése 3 évente);**
* **fa felépítmények karbantartása, festése 2 évente;**
* **homokozók évenkénti homokcseréje;**
* **az ingatlanon keletkező váratlan események elhárítása, szükség esetén szakmai segítség bevonása;**
* **intézményen belüli és az intézményhez tartozó zöld felületek karbantartása.**

Folyamatosan végeztük az Önkormányzat, illetve az önkormányzati Intézmények megrendelései alapján az általunk kivitelezhető feladatokat. Több esetben vállalkozó került bevonásra, tekintettel arra, hogy nem rendelkezünk megfelelő szakemberrel.

Az intézményekben elvégzett karbantartási feladatokat táblázatos formában csatoljuk.



**A képen kültéri, ég, talaj, piros látható

Automatikusan generált leírás**

**9. Sportlétesítmények/ingatlanok üzemeltetése**

Az üzemeltetés magában foglalja különösen a sportlétesítmények sportolásra alkalmas állapotának biztosítását, Sportcsarnok, Sportpálya, Teniszpálya hasznosítására, reklámfelületek bérbeadására irányuló tevékenység, rendszeres karbantartási, takarítási feladatok ellátását.

**A sportlétesítmények üzemeltetése az alábbi ingatlanok tekintetében áll fenn:**

Városi Sportcsarnok, Salakpálya 4440 Tiszavasvári, Petőfi utca 1-3.

Városi Sporttelep 4440 Tiszavasvári, Fehértói utca 2/b (2438 hrsz.) az ugyan ezen helyrajzi számon található 40 m2 nagyságú önkormányzati bérlakás kivételével

Teniszpálya és streetball pálya 4440 Tiszavasvári, 2287/12. hrsz.

Teniszpálya 4440 Tiszavasvári, Wesselényi utca 1. sz.

Műfüves Focipálya 4440 Tiszavasvári, Vágóhíd u. 1.

Az Önkormányzat a **Tiva-Szolg Nonprofit Kft feladatellátásához a** **működési kiadások fedezetére** **mindösszesen 136.000.000 forint** **működési támogatást biztosított, az alábbiak szerint:**

**A működési támogatási összeg megosztása:**

* **közfoglalkoztatással összefüggő feladatellátás**: ***37.000.000 Ft***
* **zöldterület fenntartás a város területén az önkormányzat**

**tulajdonában lévő területeken és közterületeken: 19.400.000 *Ft***

* **Városüzemeltetési feladatok, ezen belül köztisztasági feladatok: *14.500.000 Ft***
* **Közutak, hidak karbantartása: *5.100.000 Ft***

Az Önkormányzat ***egészségügyi feladatellátásához* a** **működési kiadások fedezetére 14.000.000 forint működési támogatást biztosított.**

**Az *önkormányzati fenntartású költségvetési szervek karbantartási feladatainak ellátásához* a** **működési kiadások fedezetére 28.000.000 Ft. működési támogatást biztosított.**

Önkormányzatok és önkormányzati hivatalok jogalkotó és általános igazgatási tevékenysége (Áig.) 3.397.162 Ft.

Sportlétesítmények, edzőtáborok működtetése, fejlesztése (Köt.) 6.613.222 Ft.

Közművelődés – közösségi és társadalmi részvétel fejlesztése (Köt.) 2.263.891 Ft.

Óvodai nevelés, ellátás működtetési feladatai (Köt.) 2.726.521 Ft.

Fogyatékossággal élők tartós bentlakásos ellátása (Önv.) 4.226.616 Ft.

Időskorúak tartós bentlakásos ellátása (Önv.) 6.799.828 Ft.

Demens betegek tartós bentlakásos ellátása (Önv.) 1.470.944 Ft.

Gyermekek bölcsődében és mini bölcsődében történő ellátása (Köt.) 501.816 Ft.

***A sportlétesítmények üzemeltetése* *feladat ellátásához* a** **működési kiadások fedezetére 18.000.000 Ft.** azaz tizennyolcmillióforint **működési támogatást biztosított.**

A nyújtott támogatás felhasználását az 1. számú melléklet részletezi.

Bevételként az Önkormányzat által nyújtott működési támogatás, valamint a közfoglalkoztatás keretében megtermelt javak értékesítéséből befolyt összeg áll rendelkezésre.

2023. évben alaptevékenység bevétele: 1.132.150.-Ft

Kiadásként a bér, szolgáltatási díjak, közüzemi díjak, karbantartási költség, közfoglalkoztatáshoz önerő biztosítása jelentkezett.

2023. évben alaptevékenység kiadása: 1.149.269.-Ft

A különbözetet a vállalkozási tevékenységből származó bevételeinkből finanszírozzuk.

A feladatellátás során igyekeztünk a közszolgáltatási szerződésben foglalt valamennyi kötelezettségünket teljesíteni.

Tiszavasvári, 2024. május 15.

…………………………………

**Tiva-Szolg Nonprofit Kft.**

**Dr. Groncsák Andrea ügyvezető**

1.sz melléklet